Rave Love

Rave Love on alankomaalaisen DJ-tuottajaduon W&W:n ja saksalaisen DJ-tuottajaduon Axmon musiikkikappale, jolla vierailee myös saksalaislaulaja SONJA. Sen julkaisi Armada Music digitaalisesti ladattavana singlenä 23. lokakuuta 2020. Kappaleen ovat sanoittaneet André Appel, Morten Juhl, Sonja Fritzsche, Ward van der Harst ja Willem van Hanegem, joista kaikki Sonjaa lukuun ottamatta myös tuottivat sen. Kappaleen musiikkivideon ohjasi sekä tuotti The Replay Group ja se julkaistiin singlen julkaisupäivänä.

"Rave Love" ei ole toistaiseksi päässyt lainkaan singlelistoille. W&W on esittänyt kappaleen livenä muun muassa The Top 100 DJs Virtual Festival-tapahtumassa syyskuussa 2020.

Lähteet

Vuoden 2020 kappaleet
Alankomaalaiset musiikkikappaleet
Saksalaiset musiikkikappaleet